Þar segir meðal annars að hún sé nauðsynleg lýðræðinu og það sé mikilvægt að einstaklingar og samtök geti haft áhrif á ákvarðanir sem tengjast umhverfi þeirra . Minni samtök , þá sérstaklega góðgerðarsamtök , hafa minna á milli handanna og geta vart haldið úti jafnöflugri baráttu og stærri og fjársterkari samtök . Ýmislegt annað getur haft áhrif á ákvarðanatöku . Hugsanlega er lítið vitað um starfsferil þess sem reynir að hafa áhrif á ýmis málefni og þar af leiðandi vandasamt að sjá fyrir hvaða hagsmunir eru í húfi . Enn mikilvægara gæti verið að setja skýrar reglur um skilin á milli opinbera geirans og einkageirans . Menn hafa reynt að hafa áhrif á ákvarðanir annarra allt frá fyrstu tíð og ekki er að sjá að það muni breytast í náinni framtíð . Hins vegar er nauðsynlegt að mál séu skoðuð frá öllum sjónarhornum og þar koma hagsmunaverðir vissulega við sögu . Mikilvægt er að menn greini á milli þess hvenær þeir taki upplýsta ákvörðun með hag almennings að leiðarljósi og hvenær þeir gangi að kröfum hagsmunavarða . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .